תקנות העיטורים בצבא הגנה לישראל (אות מערכת צוק איתן – קביעת זכאים)

{{ח:התחלה}}
{{ח:כותרת|תקנות העיטורים בצבא הגנה לישראל (אות מערכת צוק איתן – קביעת זכאים), התשע״ה–2015}}

{{ח:פתיח-התחלה}}
{{ח:תיבה|ק״ת תשע״ה, 966|תקנות העיטורים בצבא הגנה לישראל (אות מערכת צוק איתן – קביעת זכאים)|https://olaw.org.il/takanot/takanot-7497.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק העיטורים בצבא הגנה לישראל#סעיף 7|סעיפים 7}} {{ח:חיצוני|חוק העיטורים בצבא הגנה לישראל#סעיף 21|ו־21}} {{ח:חיצוני|חוק העיטורים בצבא הגנה לישראל|לחוק העיטורים בצבא הגנה לישראל, התש״ל–1970}} (להלן – החוק), ובאישור הממשלה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”התקופה הקובעת“ – התקופה שמיום ט׳ בתמוז התשע״ד (7 ביולי 2014), עד יום ל׳ באב התשע״ד (26 באוגוסט 2014);
{{ח:ת|סוג=הגדרה}} ”ראש אכ״א“ – ראש אגף כוח אדם בצבא הגנה לישראל;
{{ח:ת|סוג=הגדרה}} ”ראש אמ״ש“ – ראש אגף משאבי אנוש במשטרת ישראל, בשירות בתי הסוהר או בכל אחד משירותי הביטחון הממלכתיים;
{{ח:ת|סוג=הגדרה}} ”שירות מילואים“ – כמשמעו {{ח:חיצוני|חוק שירות המילואים|בחוק שירות המילואים, התשס״ח–2008}};
{{ח:ת|סוג=הגדרה}} ”שירות סדיר“ – כמשמעו {{ח:חיצוני|חוק שירות ביטחון|בחוק שירות ביטחון [נוסח משולב], התשמ״ו–1986}}, לרבות שירות קבע כמשמעו {{ח:חיצוני|חוק שירות הקבע בצבא הגנה לישראל (גמלאות)|בחוק שירות הקבע בצבא הגנה לישראל (גמלאות) [נוסח משולב], התשמ״ה–1985}};
{{ח:ת|סוג=הגדרה}} ”תקופת שירות מזכה“ – תקופה מן המפורטות {{ח:פנימי|סעיף 3|בתקנה 3(א)(1) עד (4)}}, לפי העניין.

{{ח:סעיף|2|אות מערכת צוק איתן}}
{{ח:ת}} אות מערכת צוק איתן יהיה אות מערכה לעניין {{ח:חיצוני|חוק העיטורים בצבא הגנה לישראל|החוק}}.

{{ח:סעיף|3|זכאים לקבלת האות}}
{{ח:תת|(א)}} זכאי לקבלת אות מערכת צוק איתן הוא חייל שבתקופה הקובעת שירת שירות סדיר או שירות מילואים שהוא אחד מאלה:
{{ח:תתת|(1)}} שירות סדיר של חמישה ימים רצופים לפחות, של שירות תקין;
{{ח:תתת|(2)}} שירות מילואים של חמישה ימי שירות פעיל במצטבר;
{{ח:תתת|(3)}} שירות סדיר או שירות מילואים הפחות מחמישה ימים כאמור בפסקאות (1) ו־(2), ואולם –
{{ח:תתתת|(א)}} נעדר בתקופת שירותו ומאז לא נודעו עקבותיו;
{{ח:תתתת|(ב)}} נפל, נשבה או נפצע בתקופת שירותו;
{{ח:תתתת|(ג)}} נחבל או חלה בתקופה הקובעת תוך ועקב שירותו, או שמחלתו הוחמרה תוך ועקב שירותו;
{{ח:תתת|(4)}} שירת בגזרת עזה אחרי תום התקופה הקובעת, וראש אכ״א או מי שהוא הסמיכו לכך הורה כי הוא זכאי לאות מערכת צוק איתן, לאחר ששוכנע כי התקיימו לגביו נסיבות מיוחדות המצדיקות את הענקת האות.
{{ח:תת|(ב)}} שוטר במשטרת ישראל, מתנדב במשטרת ישראל לפי המלצתה, סוהר בשירות בתי הסוהר או עובד שירות הביטחון הכללי או של המוסד למודיעין ולתפקידים מיוחדים (שניהם להלן – שירותי הביטחון הממלכתיים), זכאי לקבל אות מערכת צוק איתן, אם שירת או עבד בתקופת השירות המזכה.

{{ח:סעיף|4|זכאי שנפטר}}
{{ח:ת}} נפטר חייל, שוטר, סוהר עובד שירותי הביטחון הממלכתיים הזכאי לאות מערכת צוק איתן לפני הענקת האות, יימסר האות לשאר בשרו הקרוב ביותר, כהגדרתו {{ח:חיצוני|חוק העיטורים בצבא הגנה לישראל#סעיף 6|בסעיף 6(ב) לחוק}}.

{{ח:סעיף|5|חייל שאינו זכאי לאות}}
{{ח:ת}} על אף האמור {{ח:פנימי|סעיף 3|בתקנה 3}} לא יהיה חייל זכאי לאות אם במשך התקופה הקובעת –
{{ח:תת|(1)}} נשא עונש מחבוש לתקופה העולה על 14 ימים;
{{ח:תת|(2)}} נעדר לתקופה כלשהי מהשירות ונענש על כך כדין;
{{ח:תת|(3)}} ראש אכ״א הורה כך לגביו, אם הורשע בבית דין צבאי או בבית משפט אזרחי בעבירה שיש עמה קלון על מעשה שעשה בתקופה הקובעת, או התנהג בתקופה הקובעת באופן החורג מאמות המידה הנדרשות מחייל, וניתנה על כך חוות דעת של הפרקליט הצבאי הראשי;
{{ח:תת|(4)}} שהה בחופשה בתקופה הקובעת ולא שירת בפועל בשל כך תקופת שירות מזכה;
{{ח:תת|(5)}} היה מוצב או מסופח לתקופה העולה על 14 ימים באחת הרשימות המקובצות כמשמען בפקודות הצבא כמפורט להלן: ר״ם 3א, ר״ם 3ב, ר״ם 6א, ר״ם 6ב, ר״ם 7, ר״ם 8 למעט אם הורה ראש אכ״א אחרת.

{{ח:סעיף|6|איש כוחות הביטחון שאינו זכאי לאות}}
{{ח:תת|(א)}} על אף האמור {{ח:פנימי|סעיף 3|בתקנה 3}}, לא יהיה איש כוחות הביטחון זכאי לאות אם במשך התקופה הקובעת –
{{ח:תתת|(1)}} ראש אמ״ש הורה כך לגביו אם הורשע בבית דין משמעתי של משטרת ישראל, שירות בתי הסוהר או אחד משירותי הביטחון הממלכתיים, לפי העניין, או בבית משפט אזרחי בעבירה שיש עמה קלון, על מעשה שעשה בתקופה האמורה, או אם התנהג בה באופן החורג מאמות המידה הנדרשות מאיש כוחות הביטחון וניתנה על כך חוות דעת של מחלקת המשמעת של משטרת ישראל, שירות בתי הסוהר או של כל אחד משירותי הביטחון הממלכתיים, לפי העניין;
{{ח:תתת|(2)}} שהה במשך תקופה העולה על 14 ימים במעצר, במעצר בית או במאסר או היה מוצב או מסופח לתקופה העולה על 14 ימים באחת הרשימות המקובצות האמורות {{ח:פנימי|סעיף 5|בתקנה 5(5)}} או שוטר ששהה בר״ם עריקים במשמר הגבול, למעט אם הורה לגביו ראש אמ״ש אחרת;
{{ח:תתת|(3)}} היה מושעה או שהה בחופשה כפויה במהלך התקופה האמורה, או בחלק ממנה למעט אם הורה לגביו ראש אמ״ש אחרת.
{{ח:תת|(ב)}} בתקנה זו, ”איש כוחות הביטחון“ – שוטר, סוהר או עובד שירותי הביטחון הממלכתיים.

{{ח:חתימות|כ׳ בטבת התשע״ה (11 בינואר 2015)}}
* '''משה (בוגי) יעלון'''
שר הביטחון
{{ח:סוגר}}
{{ח:סוף}}
[[קטגוריה:בוט חוקים]]